Die stof het gaan lê. Wat is die slaap? ‘n Wondersoete ding, het een of ander baie bekende digter gesê. Sy naam is iewers in my brein se argiewe weggebêre. Diepppp.
Tee. O ja, tee. Sy het tee aangebied. Sy kom nie by die tee uit nie. Tè veel geselsies wat haar aandag aftrek. Toortsie staan met ‘n leë suikerpot en melkbeker in haar hande. Aalsie sien wat aan die gebeur is. En begin tee maak. En help Toortsie kophou. Sy gee kort instuksies, nie opdragte. Soos vir iemand wat ‘n stilstaande kop het. Nog ‘n vriendin kom in. Aalsie kyk Toortsie in die oë. “‘n Koppie vir jou, Toortsie. Koppie.” Alles verloop glad. Die ander kom niks agter nie, of dalk kom hulle dit agter, maar sê niks.